ବର୍ଜ୍ୟ ପରିଚାଳନାର ନୂତନ ଦିଗନ୍ତକୁ ଆବିଷ୍କାର କରି ଅର୍ଗାନିକ ଖତର ନୂଆ ଦିଗକୁ ଆବିଷ୍କାର କରି ସମସ୍ତଙ୍କ ପାଇଁ ଉଦାହରଣ ସୃଷ୍ଟି କରି ପାରିଥିବା ଏମିତି କିଛି ମହିଳା ହେଲେ ସ୍ୱଚ୍ଛସାଥୀ ସ୍ୱୟଂ ସହାୟକ ଗୋଷ୍ଠୀର ସଦସ୍ୟମାନେ ।
ଢେଙ୍କାନାଳ ସହରର ପାଖାପାଖି ୨୫ ଜଣ ମହିଳା ମିଶି ବର୍ଜ୍ୟ ପରିଚାଳନା ଅଭିଯାନରେ ସାମିଲ ହୋଇଛନ୍ତି ।
ସହରରୁ ବାହାରୁ ଥିବା ଅଳିଆ ଆବର୍ଜନାକୁ ଏକାଠି କରି ସେମାନେ କୃଷକ ଓ ଘରୋଇ ବଗିଚାକାରୀଙ୍କ ପାଇଁ ଜୈବିକ ଖତ ପ୍ରସ୍ତୁତ କରୁଛନ୍ତି ।
ଢେଙ୍କାନାଳ ପୌରପାଳିକା ଦ୍ୱାରା ଏହି ସ୍ୱଚ୍ଛ ସାଥୀ ଦଳ ଗଠନ କରାଯାଇଥିବା ବେଳେ ଏହାକୁ ସାଧାରଣରେ ଖୁବ୍ ପ୍ରଶଂସା କରାଯାଉଛି ।
ଲକଡାଉନ୍ ଯୋଗୁଁ ଜନସାଧାରଣ ନିଜ ନିଜର ଆୟ ହରାଇଥିବା ବେଳେ ମହିଳା ସ୍ୱୟଂ ସହାୟକ ଗୋଷ୍ଠୀଗୁଡ଼ିକ ଏହାଦ୍ୱାରା ଅଧିକ ପ୍ରଭାବିତ ହୋଇଥିଲେ ।
ଫଳରେ ଢେଙ୍କାନାଳ ମ୍ୟୁନିସିପାଲିଟି ଦ୍ୱାରା ମହିଳା ସ୍ୱୟଂ ସହାୟକ ଗୋଷ୍ଠୀଗୁଡ଼ିକୁ ବିଭିନ୍ନ କାର୍ଯ୍ୟରେ ଯୋଗଦେବା ପାଇଁ ମନୋନୀତ କରାଯିବାକୁ ଚିନ୍ତା କରାଯାଇଥିଲା ।
ଅପରପକ୍ଷେ ଢେଙ୍କାନାଳ ପୌରାପାଳିକା ଦ୍ୱାରା ବର୍ଜ୍ୟବସ୍ତୁ ପରିଚାଳନା ପାଇଁ ଏକ ପ୍ରକଳ୍ପ ଆରମ୍ଭ ହେବାରୁ ଏଥିରେ ମହିଳା ସ୍ୱୟଂ ସହାୟକ ଗୋଷ୍ଠୀଗୁଡ଼ିକୁ ଏଥିରେ ମନୋନୀତ କରାଗଲା ।
ଏ ବାବଦରେ ଢେଙ୍କାନାଳ ପୌରପାଳିକା କାର୍ଯ୍ୟନିର୍ବାହୀ ଅଧିକାରୀ ଅତନୁ କୁମାର ସାମନ୍ତ କହିଛନ୍ତି, ଢେଙ୍କାନାଳ ସହରର ବର୍ଜ୍ୟବସ୍ତୁ ପରିଚାଳନା କରିବା ପାଇଁ ଆମେ ୬ଟି କମ୍ପୋଷ୍ଟିଂ ସେଣ୍ଟର ଓ ୩ଟି ମେଟେରିଆଲ ରିକୋଭରି ସୁବିଧାକେନ୍ଦ୍ର ସ୍ଥାପନ କରିଛୁ ।
ଏଥିପାଇଁ ପାଖାପାଖି ୩.୫୧ କୋଟି ଟଙ୍କା ଖର୍ଚ୍ଚ କରାଯାଇଛି । ବର୍ଜ୍ୟ ସଂଗ୍ରହଠାରୁ ଆରମ୍ଭ କରି ବର୍ଜ୍ୟ ପୃଥକୀକରଣ ଓ କମ୍ପୋଷ୍ଟିଂ ଭଳି ସବୁ କାମରେ ମହିଳାମାନଙ୍କୁ ନିୟୋଜିତ କରାଯାଇଛି ।
ମହିଳା ସ୍ୱୟଂ ସହାୟକ ଗୋଷ୍ଠୀର ସଦସ୍ୟମାନେ ବର୍ଜ୍ୟବସ୍ତୁକୁ ମାଟିତଳେ ପୋତିଦେବା ଅପେକ୍ଷା ଏଥିରୁ ଜୈବିକ ଖତ ପ୍ରସ୍ତୁତ କରିବାର ଆବଶ୍ୟକତା ବାବଦରେ ଲୋକଙ୍କୁ ସଚେତନ ମଧ୍ୟ କରୁଛନ୍ତି ।
କେବଳ ସେତିକି ନୁହେଁ ଏହି ମହିଳା ସ୍ୱୟଂ ସହାୟକ ଗୋଷ୍ଠୀର ସଦସ୍ୟମାନଙ୍କୁ ବର୍ଜ୍ୟ ବସ୍ତୁ ସଂଗ୍ରହ କରି କମ୍ପୋଷ୍ଟିଂ ସେ ରକୁ ଆଣିବା ପାଇଁ ବ୍ୟାଟେରୀ ଚାଳିତ ଯାନ ଯୋଗାଇ ଦିଆଯାଇଛି ।
ସ୍ୱଚ୍ଛସାଥୀର ସଦସ୍ୟା ସୁଭାଶିନୀ ମହାପାତ୍ର କହିଛନ୍ତି ପୂର୍ବରୁ ଲୋକମାନେ ସହରର ଦୁଇ ପାଶ୍ୱର୍ ରାସ୍ତାରେ ଅଳିଆ ଆବର୍ଜନାକୁ ପକାଉଥିଲେ ।
ଏହା ସେମାନଙ୍କର ନିତିଦିନିଆ ଅଭ୍ୟାସ ଥିଲା । ମାତ୍ର ଏବେ ଅଳିଆ ସବୁକୁ ସଂଗ୍ରହ କରି କମ୍ପୋଷ୍ଟିଂ ସେଣ୍ଟର ଓ ମ୍ୟାଟେରିଆଲ ରିକୋଭରି ସୁବିଧାକେନ୍ଦ୍ରକୁ ନିଆଯିବାର ବ୍ୟବସ୍ଥା ହୋଇଛି ।
ପରବର୍ତ୍ତୀ ସମୟରେ ଅଳିଆ ସବୁକୁ ପୃଥକ ପୃଥକ କରି ଏହାକୁ ଖତ ପାଇଁ ପ୍ରସ୍ତୁତ କରାଯାଉଛି ।
ବାହାରୁଥିବା ଖତକୁ ପରବର୍ତ୍ତୀ ସମୟରେ ପ୍ୟାକେଜିଂ କରି ଏହାକୁ ବିକ୍ରି କରାଯାଉଛି । ବାହାରୁଥିବା ଖତ ୧ କିଲୋକୁ ୨୦ ଟଙ୍କା ହିସାବରେ ଚାଷୀ ଓ ବାଡ଼ି ବଗିଚାର ସଉକ ଥିବା ଲୋକଙ୍କୁ ବିକ୍ରି କରାଯାଉଛି ।
ଏହି ପ୍ରକଳ୍ପ ଦାୟିତ୍ୱରେ ଥିବା ଅଧିକାରୀ କାଳନ୍ଦି ମହାନ୍ତି କହିଛନ୍ତି ଜୈବିକ ଖତ ପ୍ରସ୍ତୁତ ପାଇଁ ଆମକୁ ପାଖାପାଖି ୪୫ ଦିନ ସମୟ ଲାଗୁଛି । ଆଉ ଚାଷୀମାନଙ୍କୁ ଏଭଳି ଜୈବିକ ଖତର ଉପଯୋଗ ପାଇଁ ଉତ୍ସାହିତ କରାଯାଉଛି ।
ସ୍ୱଚ୍ଛସାଥୀ ଚଞ୍ଚଳା ସାହୁ କହିଛନ୍ତି ଲକଡାଉନ୍ ଯୋଗୁଁ ଆମମାନଙ୍କ ଆୟର ଉତ୍ସ ସମ୍ପୂର୍ଣ୍ଣ ବନ୍ଦ ହୋଇଯାଇଥିଲା ।
ମାତ୍ର ଢେଙ୍କାନାଳ ପୌରପାଳିକାର ବଦାନ୍ୟତା ଯୋଗୁଁ ଆମକୁ କାମ ମିଳିଲା । ଏବେ ଆମେ ମାସକୁ ଅଳ୍ପ କିଛି ରୋଜଗାର କରିପାରୁଛୁ ଓ ସେଥିରେ ଆମର ଦୈନନ୍ଦିନ ଆବଶ୍ୟକତା ପୂରଣ କରିପାରୁଛୁ ।
ଚଞ୍ଚଳା କହନ୍ତି ଆମେ ଆମେ ସ୍ୱଚ୍ଛସାଥୀ ଦଳରେ ୨୫ ଜଣ ସାଥୀ କାମ କରୁଛୁ । ଏଥିପାଇଁ ଆମକୁ ମାସକୁ ୪ ହଜାର ଟଙ୍କା ଲେଖାଏଁ ମିଳୁଛି ।
ଲକଡାଉନ୍ ପୂର୍ବରୁ ବ୍ୟବସାୟକୁ ନେଇ ଆମେ ମାସକୁ ହଜାରେରୁ ୫ ହଜାର ଟଙ୍କା ପର୍ଯ୍ୟନ୍ତ ଆୟ କରୁଥିଲୁ ।
ପ୍ରଥମେ ପ୍ରଥମେ ଆମେ ଯେତେବେଳେ ଏହି ଅଭିଯାନରେ ସାମିଲ ହେଲୁ ଅଳିଆ ସଂଗ୍ରହ କରିବାକୁ ଓ ଦେବାକୁ ଲୋକେ ପସନ୍ଦ କରୁନଥିଲେ ।
କାରଣ ରୋଷେଇ ଘରୁ ବାହାରୁଥିବା ଆବର୍ଜନାକୁ ସେମାନେ ରାସ୍ତା କଡରେ ପକାଇବାରେ ଅଭ୍ୟସ୍ତ ଥିଲେ । ମାତ୍ର ଏବେ ଏଥିରେ ଅନେକ ପରିବର୍ତ୍ତନ ଆସିଛି ।
ଏବେ ଲୋକେ ଆମକୁ ଅଳିଆ ଦେବା ପାଇଁ ଅପେକ୍ଷା କରି ରହୁଛନ୍ତି । ସେମାନେ ଏବେ ଜୈବିକ ଖତ କରିବାର ଆବଶ୍ୟକତାକୁ ଉପଲବ୍ଧି କରୁଛନ୍ତି ।
ଢେଙ୍କାନାଳ ସହରରେ ପ୍ରତିଦିନ ୨୫ ଟନ୍ ଅଳିଆ ବାହାରୁଥିବା ବେଳେ ଏହାକୁ ସ୍ୱଚ୍ଛ ସାଥୀ ସଦସ୍ୟମାନେ ସଂଗ୍ରହ କରି ଏଥିରୁ ଜୈବିକ ଖତ ପ୍ରସ୍ତୁତ କରିଥାନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
